b"\n_START_ARTICLE_\nSant Antoni de Portmany\n_START_SECTION_\nEgget\n_START_PARAGRAPH_\nEgget er det beste kjente landemerke i San Antonio der det st\xc3\xa5r midt i hovedrundkj\xc3\xb8ringen ved innkj\xc3\xb8ringen til byen._NEWLINE_Egget er en statue som ble reist tidlige p\xc3\xa5 1990-tallet til minne om den lokale tradisjon som hevder at dette var Christofer Columbus' f\xc3\xb8dested (det er ogs\xc3\xa5 en liknende hevd som sier at Hannibal ble f\xc3\xb8dt i dette omr\xc3\xa5det). Statuen er formet som et egg, og i sentrum av den befinner det seg en modell av hans skip \xc2\xabSanta Maria\xc2\xbb._NEWLINE_Valget av et egg kommer av fortellingen om Columbus som da han s\xc3\xb8kte sponsing av sin vestlige rute til India og ble fortalt at det var en umulighet, angivelige spurte om det var umulig \xc3\xa5 f\xc3\xa5 et egg til \xc3\xa5 st\xc3\xa5 oppreist, og da han ble fortalt at det var det, knuste han bunnen p\xc3\xa5 egget slik at det kunne st\xc3\xa5 oppreist, og slik fikk han sin sponsor. Se Columbi egg.\n_START_SECTION_\nPasseig de ses Fonts\n_START_PARAGRAPH_\nEn del av Sant Antonis strandpromenade, Passeig de ses Fonts er et omr\xc3\xa5de som ble utviklet tidlig p\xc3\xa5 1990-tallet for \xc3\xa5 forbedre byens utseende. Det er mange planter, inkludert palmetr\xc3\xa6r og gummiplanter, og dessuten gedigne fontener som er opplyst om natten. P\xc3\xa5 den andre siden av plassen er et mylder av restauranter og kaf\xc3\xa9er med utsikt over Sant Antoni-bukta. Dette er ogs\xc3\xa5 det beste stedet dersom en skal beskue det enorme fyrverkeriet ved festen til \xc3\xa6re for Sankt Bartolomeus den 24. august.\n_START_SECTION_\nWest End\n_START_PARAGRAPH_\nWest End er sentrum for Sant Antonis natteliv. Omr\xc3\xa5det dekker et par gater i bredde; hovedgaten C/Santa Agnes med en myriade av barer og sm\xc3\xa5 klubber, alt fra dance- og housemusikken Ibiza er s\xc3\xa5 kjent for og til rock- og indie-musikk. Langs kysten i vest er den ber\xc3\xb8mte \xc2\xabSunset Strip\xc2\xbb der en rekke barer inkludert Caf\xc3\xa9 del Mar og Caf\xc3\xa9 Mambo befinner seg. Den vestvendte stripa langs kysten gj\xc3\xb8r det mulig for bes\xc3\xb8kende \xc3\xa5 nyte Ibizas legendariske solnedganger."